KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. december 13-i ülésére)


TÁRGY: 		SZÉKHELYHASZNÁLAT LÉTESÍTÉSE A KISKŐRÖS, LIGET U. 20. FÖLDSZINT 1. SZÁM ALATTI INGATLANBAN


Az Eltájolók Turista és Szabadidősport Egyesület (a továbbiakban: Egyesület) elnöke kérelemmel fordult Kiskőrös Város Önkormányzatához, hogy az egyesület a 6200 Kiskőrös, Liget u. 2. földszint 1. szám alatti bérlakást székhelyként használhassa. A fent nevesített bérlakás bérlője az Egyesület elnöke, bérleti jogviszonya 2025. szeptember 30. napjáig hatályos.
Az Egyesület célja a természetben való sportjellegű aktív túrázás, a természetjárás útján elősegíteni az egészséges életmód kialakítását, népszerűsítését, a természet aktív védelmét, mindezen keresztül hazánk történetének, kultúrájának, tájegységeinek megismerését.
A civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21.§ (1) bekezdés b) és (1a) bekezdése értelmében az Egyesület bírósági nyilvántartásba vételéhez - amennyiben a székhelyként szolgáló ingatlan nem a társaság tulajdonában van – csatolni szükséges a tulajdonos székhelyként való használatot tartalmazó, okiratba foglalt hozzájárulását.
Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (4) bekezdése alapján „az önkormányzati vagyon használati vagy hasznosítási jogának ingyenes átengedésére – függetlenül az átengedés időtartamára – értékhatár nélkül, az Nvtv.-ben foglaltakra figyelemmel a Képviselő-testület jogosult”.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2023. december 05.

	Domonyi László s.k.,
	polgármester




HATÁROZAT-TERVEZET


A Képviselő-testület hozzájárul ahhoz, hogy az Eltájolók Turista és Szabadidősport Egyesület (Kecskeméti Törvényszék bejegyzési szám: Pk.60.008/2014/6.), a Kiskőrös Város Önkormányzata tulajdonában lévő 2521/A/1 hrsz-on nyilvántartott, természetben 6200 Kiskőrös, Liget u. 20. földszint 1. szám alatt található ingatlant 2025. szeptember 30. napjáig székhelyként használja.


Felelős:	polgármester
Határidő:	azonnal
1

